
П Р О Т О К О Л

Днес, 31.08.2026 г., в 14:00 ч. се събра Комисия, назначена със Заповед № 213/21.08.2026 г. на и. ф. Председател на Районен съд - Чирпан за провеждане на конкурс за 1 (една) щатна бройка за длъжността „Съдебен секретар”, с пореден № 14 от Класификатора на длъжностите в администрацията на съдилищата“, раздел II - „Специализирана администрация“, код по НКПД 3343 3004. обявен със Заповед № 181/21.07.2026 г. на и. ф. Председател на Районен съд - Чирпан, в състав: 
Председател: 
Иванка Иванова Колева - ДСИ;
Членове: 
1. Гергана Димитрова Папазова-Стоянова – административен секретар;
2. Милена Василева Ташева – съдебен секретар.
Комисията констатира, че съгласно Заповед № 181/21.07.2026 г. на и. ф. Председател на Районен съд - Чирпан е публикувана обява във вестник “24 часа“, бр. 172 от 23.07.2026 г., при което крайният срок за подаване на конкурсни документи, съгласно т. V от същата заповед, е изтекъл на 24.08.2026 г. 

Постъпили са общо 5 броя заявления за участие в конкурса за „съдебен секретар“, както следва:

1. Р. Хр. Хр.– вх. № 4718/30.07.2026 г.;
2. Зл. Ив. Б. – вх. № 4865/10.08.2026 г.;
3. Ан. Р. Ив. – вх. № 4989/18.08.2026 г.;
4. Д. Т. Т. – вх. № 4993/18.08.2026 г.;
5. Д. Ст. П. – вх. № 5052/24.08.2026 г.

Комисията пристъпи към разглеждане на всяко постъпило заявление с приложенията към него, като констатира следното:
Всички заявления са подадени в рамките на 30-дневен срок, считан от датата на публикацията на обявата за конкурса във вестник “24 часа”, при което срокът по т. V от Заповед № 181/21.07.2026 г. на и. ф. Председател на Районен съд - Чирпан е спазен от всички кандидати.
Комисията разгледа всяко постъпило заявление от гледна точка на представяне на всички необходими документи за участие в конкурса по т. IV от същата заповед, като констатира следните пропуски:
- по подадените от кандидатът Д. Ст. П. документи:
Кандидатът не е представил заверени копия от документи, удостоверяващи продължителността на трудовия стаж и професионален опит, съгласно изискванията на т. IV от Заповед № 181/21.07.2026г. на и. ф. Председател на Районен съд - Чирпан.

С оглед на гореизложеното комисията

Р Е Ш И :
ДОПУСКА до участие във втория етап от конкурса за една щатна бройка служител - “съдебен секретар” в Районен съд – Чирпан следните кандидати подали заявления за участие в конкурса:
1.	Р. Хр. Хр.– вх. № 4718/30.07.2026 г.;
2.	Зл. Ив. Б. – вх. № 4865/10.08.2026 г.;
3.	Ан. Р. Ив. – вх. № 4989/18.08.2026 г.;
4.	Д. Т. Т. – вх. № 4993/18.08.2026 г.

Заявленията на посочените кандидати са редовни, и съдържат посочените в Заповед № 181/21.07.2026 г. документи. Комисията намира, че кандидатите, отговарят на изискванията, конкретизирани в Заповед № 181/21.07.2026 г. на и. ф. Председател на Районен съд – Чирпан и следва да бъдат допуснати до втория етап на конкурса
На основание чл. 142 от Правилника за администрацията в съдилищата, НЕДОПУСКА до участие във втория етап от конкурса за една щатна бройка служител - “съдебен секретар” в Районен съд – Чирпан, кандидата:
1. Д. Ст. П. – вх. № 5052/24.08.2026 г.
Кандидатът не е представил заверени копия от документи, удостоверяващи продължителността на трудовия стаж и професионален опит, съгласно изискванията на т. IV от Заповед № 181/21.07.2026г. на и. ф. Председател на Районен съд - Чирпан.

Съгласно чл. 142, ал. 7 от Правилника за администрацията в съдилищата, недопуснатите до конкурса кандидати могат да подадат жалба до административния ръководител на Районен съд – Чирпан в 7 – дневен срок от обявяването на списъците.

Вторият етап на конкурса, ще се проведе на 18.09.2026 г. от 9.00 часа в сградата на Районния съд - Чирпан, зала № 1, ет. І по следния начин: 
· Тест за проверка на познанията относно общата нормативна уредба за работата на съдебната администрация /Правилник за администрацията в съдилищата, Етичен кодекс на съдебните служители/, и за проверка на знанията по правопис и граматика. 
· Практическа задача за проверка на компютърните и машинописни умения на кандидатите (диктовка на текст и съставяне и оформяне на писмо), работа с текстообработващи програми, умения за водене на кореспонденция и работа с офис-техника.

При наличието на кандидати успешно издържали втори етап, съгласно методиката за оценяване, събеседването с тях (трети етап) ще се проведе на 18.09.2026 г. от 14,30 часа в сградата на Районния съд - Чирпан, зала № 1, ет. І.

Препис-извлечение от настоящия протокол да се обяви на Таблото за обяви и съобщения в сградата на Районен съд – Чирпан и на интернет страницата на съда.

